เอปสัน

ไซโก เอปสัน คอร์ปอเรชัน () รู้จักกันทั่วไปในชื่อ เอปสัน เป็นบริษัทอิเล็กทรอนิกส์ข้ามชาติของญี่ปุ่นและเป็นหนึ่งในผู้ผลิตเครื่องพิมพ์ที่ใหญ่ที่สุดในโลก มีสำนักงานใหญ่อยู่ที่เมืองซูวะ จังหวัดนางาโนะ"Head Office & Japanese Facilities". Seiko Epson. Retrieved on January 13, 2009.

 ประวัติ 
 ต้นกำเนิด 
รากฐานของบริษัทไซโก เอปสัน ย้อนกลับไปถึงบริษัทที่ชื่อว่าไดวะ โคเงียว ซึ่งก่อตั้งขึ้นในเดือนพฤษภาคม ค.ศ. 1942 โดยฮิซาโอะ ยามาซากิ เจ้าของร้านนาฬิกาท้องถิ่นและอดีตพนักงานของ K. Hattori ในเมืองซูวะ จังหวัดนางาโนะ ได้รับการสนับสนุนจากการลงทุนจากตระกูลฮัตโตริ (ผู้ก่อตั้งไซโกกรุป) และเริ่มต้นจากการเป็นผู้ผลิตชิ้นส่วนนาฬิกาสำหรับไดนิ ไซโกชะ (ปัจจุบันคือ Seiko Instruments) บริษัทเริ่มดำเนินการในโกดังมิโซะที่ได้รับการปรับปรุงใหม่ขนาด 230 ตารางเมตร (2,500 ตารางฟุต) โดยมีพนักงาน 22 คน

ในปี ค.ศ. 1943 ไดนิ ไซโกชะก่อตั้งโรงงานในเมืองซูวะเพื่อผลิตนาฬิกาไซโกร่วมกับไดวะ โคเงียว ในปี ค.ศ. 1959 โรงงานที่ซูวะได้แยกตัวออกจากไซโกและรวมเข้ากับไดวะ โคเงียว เพื่อก่อตั้งเป็นบริษัทซูวะ ไซโกชะ ซึ่งเป็นต้นกำเนิดของไซโก เอปสัน คอร์ปอเรชัน

 อ้างอิง 

หมวดหมู่:บริษัทญี่ปุ่นที่ก่อตั้งในปี พ.ศ. 2485
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2546
หมวดหมู่:บริษัทผู้ผลิตที่ตั้งอยู่ในโตเกียว
หมวดหมู่:บริษัทอิเล็กทรอนิกส์ที่ก่อตั้งในปี พ.ศ. 2485
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทคอมพิวเตอร์ของญี่ปุ่น
หมวดหมู่:บริษัทอุปกรณ์รอบข้างคอมพิวเตอร์
หมวดหมู่:บริษัทเครื่องพิมพ์คอมพิวเตอร์
หมวดหมู่:บริษัทระบบคอมพิวเตอร์
หมวดหมู่:บริษัทอิเล็กทรอนิกส์ของญี่ปุ่น
หมวดหมู่:ตราสินค้าญี่ปุ่น
หมวดหมู่:ยี่ห้อนาฬิกาข้อมือ
หมวดหมู่:บริษัทผู้ผลิตนาฬิกาของญี่ปุ่น